**Výzva na predkladanie cenových ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

**1.Identifikácia verejného obstarávateľa**

Názov: Základná škola, Slovenských dobrovoľníkov 122/7, Žilina So sídlom : Slovenských dobrovoľníkov 122/7, Žilina

Zastúpená : Mgr. Mária Luptáková
IČO : 37812980

DIČ: 2021669023

Email: zsbudatin@zsbudatin.sk

**Kontaktná osoba vo veciach verejného obstarávania:**

Telefón: 0908469531, 0911901395,

Email: zsbudatin@zsbudatin.sk

 **2. Názov predmetu obstarávania: lyžiarsky výcvik - pobytový**

 **3. Slovník spoločného obstarávania (CPV): 55110000-4, 55300000-3, 80415000-6, 66512000-2, 60100000-9**

**4. Opis predmetu obstarávania:**

Zabezpečenie dodávateľa na pobytový lyžiarsky výcvik pre 23 žiakov, 2 pedagogických zamestnancov,  inštruktora lyžovania pre ZŠ Slovenských dobrovoľníkov 122/7, Žilina. Termín lyžiarskeho kurzu 11.-15.2. 2018 ( 5 dní od pondelka do piatka). Dodávateľ zabezpečí pre žiakov a pedagógov nasledovné služby:

**Miesto**: Vrátna dolina, Terchová

**Ubytovanie**: 2-3 lôžkové izby, WC a sprcha na izbe, v ubytovacom zariadení budú ubytovaní len naši žiaci, spoločenská miestnosť pre 30 osôb.

**Stravovanie**: v objekte ubytovacieho zariadenia, 4xplná penzia (R,O,V)+ nápoj ku každému jedlu, zabezpečenie pitného režimu na svahu, začína sa v pondelok obedom a končí v piatok raňajkami

**Poistenie**: pre všetkých účastníkov vrátane poistenia storno zájazdu od pondelka polnoci do soboty polnoci t.j. 5 dní.

**Lyžiarske stredisko**: vzdialené max 6 km od ubytovania, zabezpečenie odkladania lyžiarskej výstroje na svahu v uzamykateľnej miestnosti, lyžiarske stredisko musí poskytovať servis a požičovňu lyží, zjazdovka musí vyhovovať začiatočníkom aj pokročilým lyžiarom, lyžiarske stredisko musí mať funkčný vlek, lanovku a umelé zasnežovanie

**Špeciálne požiadavky**: organizácia záverečných pretekov, zabezpečenie kontroly lyžiarskej výstroje, prednáška pre účastníkov lyžiarskeho kurzu – horská služba, prípadne horský záchranári

**Skipasy**: na 5 dní pre 23 žiakov, 2 pedagógov a inštruktora lyžovania

**Zabezpečenie zdravotníka a lyžiarskeho inštruktora**. Inštruktor lyžovania je pedagogický zamestnanec, ktorý spĺňa kvalifikačné predpoklady na vyučovanie predmetu telesná výchova alebo predmetu telesná a športová výchova lebo iný pedagogický zamestnanec s odbornou spôsobilosťou na výkon odbornej činnosti trénera alebo inštruktora športu. Svoju kvalifikáciu musí potvrdiť certifikátom.

**Doprava**: ubytovacie zariadenie - lyžiarske stredisko a späť

Uvítame:

- zabezpečenie zdravotníka, ktorý musí byť prítomný počas celého lyžiarskeho kurzu a musí byť odborne spôsobilý, s príslušným vzdelaním. V zmysle § 5 Legislatíva č. 526/2007 Z. z. ním môže byť lekár, zdravotná sestra, pôrodná asistentka, zdravotnícky záchranár.

- zabezpečenie autobusovej dopravy zo Základnej školy Slovenských dobrovoľníkov do Vrátnej doliny v pondelok a v piatok spiatočná cesta.

**Cenová ponuka musí obsahovať názov a adresu konkrétneho ubytovacie zariadenia**

**5. Cena zákazky musí byť stanovená pre predmet zákazky vo formáte:**

* ako cena celkom bez DPH,
* výška a sadzba DPH a
* cena celkom vrátane DPH.

Pokiaľ uchádzač nie je platcom DPH, tak na túto skutočnosť v ponuke upozorní.

Cena musí zahŕňať všetky náklady uchádzača súvisiace s predmetom obstarávania.

**Objednávateľ požaduje poskytnutie ubytovanie, stravy, poistenie a skipasy pre 2 pedagogických zamestnancov zdarma.**

**6. Predpokladaná hodnota zákazky: 3 473 bez DPH variant 3**

**7. Rozdelenie predmetu**: NIE

**8. Možnosť predloženia variantných riešení**: ÁNO

1. varianta: cenová ponuka bude obsahovať ubytovanie, ski pasy, poistenie, stravu, lokálnu dopravu ubytovanie- lyžiarske stredisko a späť, inštruktor

2. varianta: cenová ponuka bude obsahovať ubytovanie, ski pasy, poistenie, stravu, lokálnu dopravu ubytovanie- lyžiarske stredisko a späť, inštruktor, doprava pondelok Budatín-Vrátna dolina a piatok späť

3. varianta: cenová ponuka bude obsahovať ubytovanie, ski pasy, poistenie, stravu, lokálnu dopravu ubytovanie- lyžiarske stredisko a späť, inštruktor, doprava pondelok Budatín-Vrátna dolina a piatok späť, zdravotník

**9. Trvanie zmluvy alebo lehota dodania: 11.-15.2.2019**

**10. Lehota viazanosti ponúk: do 28.2. 2019**

**11. Lehota na predkladanie ponúk:**

* lehota na predkladanie ponúk je do: 9.11.2018. V prípade doručenia poštou musí byť ponuka v stanovenej lehote doručená na adresu: Základná škola Slovenských dobrovoľníkov 122/7, Žilina-Budatín 010 03. Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk;
* ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** ako aj obchodným menom a sídlom obstarávateľa a uchádzača.

**12. Podmienky účasti uchádzačov:**

**12.1 Osobné postavenie**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona č.343/2015 Z. z. o verejnom obstarávaní a preukázať ich splnenie dokladmi podľa § 32 ods. 2 písm. e) alebo ekvivalentnými dokladmi v originálnom vyhotovení alebo ako fotokópiu tohto dokladu – **doklad o oprávnení uskutočňovať práce, ktoré sú predmetom tejto zákazky.**

**12.2 Návrh na plnenie kritérií – vyplnená Súťažná ponuka**

**13. Kritéria na hodnotenie ponúk:**

1. termín požadovaný obstarávateľom

2. najnižšia celková cena zákazky v eur s DPH

 **14. Podmienky financovania:** dotácia Ministerstva školstva + doplatok zákonných zástupcov

**15. Typ zmluvy:** Zmluva o obstaraní zájazdu**.**

**16. Doplňujúce informácie:**

1. Spôsob výberu najvhodnejšej ponuky: Verejný obstarávateľ vyhodnotí cenové ponuky so zamestnancom, ktorý organizuje lyžiarsky výcvik.
2. Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote do 10 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal.
3. Verejný obstarávateľ určí víťazného uchádzača za podmienok: splnil všetky podmienky účasti a ponúkol najnižšiu cenu za uskutočnenie predmetu zákazky.
4. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
	* ani jedna z predložených ponúk nebude zodpovedať požiadavkám stanovených v tejto výzve;
	* sa zmenili okolnosti, za ktorých bolo toto obstarávanie vyhlásené;
	* ponuka uchádzačov bude vyššia ako predpokladaná cena obstarávania;
	* nebude predložená ani jedna ponuka.
5. Uchádzači nemajú nárok na náhradu nákladov spojených s účasťou na tomto obstarávaní.
6. Verejný obstarávateľ si vyhradzuje právo odmietnuť všetky predložené ponuky.

V Žiline, dňa 26.10.2018

*Podpis štatutára*

Prílohy:

Príloha č. 1 Návrh na plnenie kritérií

Príloha č. 2 Zmluva

Príloha č. 1

**Návrh na plnenie kritérií**

**SÚŤAŽNÁ PONUKA**

1. Základné údaje uchádzača:

Obchodné meno spoločnosti:

Adresa sídla spoločnosti:

Konateľ spoločnosti:

IČO:

DIČ:

IČ DPH:

Zastúpený:

Tel:

E-mail:

|  |  |  |  |
| --- | --- | --- | --- |
| **Názov predmetu obstarávania:** | Celková cena lyžiarskeho výcvikubez DPH: za 1 žiaka | DPH: | Celková cena za 1 žiakas DPH: |
| **Lyžiarsky kurz v zmysle požiadaviek z výzvy 1. variant** |  |  |  |
| **Spolu** |  |  |  |

|  |  |  |  |
| --- | --- | --- | --- |
| **Názov predmetu obstarávania:** | Celková cena lyžiarskeho výcvikubez DPH: za 1 žiaka | DPH: | Celková cena za 1 žiakas DPH: |
| **Lyžiarsky kurz v zmysle požiadaviek z výzvy 2. variant** |  |  |  |
| **Spolu** |  |  |  |

|  |  |  |  |
| --- | --- | --- | --- |
| **Názov predmetu obstarávania:** | Celková cena lyžiarskeho výcvikubez DPH: za 1 žiaka | DPH: | Celková cena za 1 žiakas DPH: |
| **Lyžiarsky kurz v zmysle požiadaviek z výzvy 3. variant** |  |  |  |
| **Spolu** |  |  |  |

Pedagogický dozor zdarma (doprava, ubytovanie, poistenie, skipas, strava)

Dátum: ................................. Podpis: ...........................................

(vypísať meno, priezvisko a funkciu

oprávnenej osoby uchádzača)

Príloha č. 2

ZMLUVA

O SPOLUPRÁCI PRI ZABEZPEČENÍ ORGANIZOVANÝCH LYŽIARSKYCH KURZOV

Firma:

Sídlo:

IČO:

DIČ:

IČ DPH:

Zastúpená:

Bankové spojenie:

Číslo účtu:

Zapísaná v OR:

Ďalej len **,,dodávateľ“**

a

Organizácia: **Základná škola Slovenských dobrovoľníkov 122/7**

Sídlo: Slovenských dobrovoľníkov 122/7, 01003 Žilina

Zastúpená: Mgr. Mária Luptáková, riaditeľka školy

IČO: 37812980

Bankové spojenie: Prima banka a.s.

Číslo účtu: 8703572001/5600

IBAN: SK62 5600 0000 0087 0357 2001

BIC: KOMASK2X

Ďalej len **,,odberateľ“**

uzavreli túto zmluvu o spolupráci v tomto znení:

**ČL.I.**

# Oprávnenie na organizovanie kurzov

1.1 Dodávateľ je oprávnený na výkon činnosti cestovnej agentúry, prevádzkovanie vzdelávacích zariadení pre prípravu vykonávania špecializovaných činností v oblasti telesnej kultúry – lyžovanie a prenájom a servis športových potrieb a zariadení

**ČL.II.**

**Predmet zmluvy a povinnosti dodávateľa**

* 1. Dodávateľ sa zaväzuje **zabezpečiť** pre odberateľa organizáciu **základného výcviku lyžovania** pre organizovanú skupinu detí 23 **žiakov** a 2 **pedagógov v termíne od 11.-15.2.2019** podľa **Ponuky lyžiarskeho výcviku**, ktorá bola odberateľovi zaslaná ................. a je neoddeliteľnou súčasťou zmluvy ako Príloha č. 1. V tejto ponuke sú uvedené všetky podrobnosti, ktoré súvisia s výcvikom (miesto, dátum, program, kontakty, popis ubytovania a celý rozsah služieb poskytovaných dodávateľom a ich kalkulácia podľa položiek).
	2. Služby zabezpečené dodávateľom pre všetkých účastníkov kurzu zahŕňajú najmä:
* **Ubytovanie** : názov a adresa ubytovacieho zariadenia
* **Stravovanie** formou plnej penzie (raňajky, obed, večera) vrátane pitného režimu k strave. Začína sa v pondelok obedom a končí v piatok raňajkami. **Raňajky a večere** sú zabezpečené **v mieste ubytovania, obedy** môžu byť poskytované mimo ubytovania (lyžiarsky stredisko), prípadne podľa dohody **formou balíčka** z ubytovacieho zariadenia
* **Skipas**  celodenný v stredisku ....................................... dolina na 5 dní
* **Poistenie** na 5 dní
* Denne **lokálna doprava** ubytovanie/stredisko a späť (ak bude ubytovacie zariadenie veľmi vzdialené od lyžiarskeho strediska
* **Úschova lyží**
* **Kontrola výstroja** všetkým pred začiatkom kurzu
* Zabezpečenie prednášky pre účastníkov lyžiarskeho výcviku o horskej službe alebo o práci horských záchranárov

**Služby** ubytovania, stravovania, poistenia, obstarania skipasov, úschovy lyží a kontrola výstroja **pre pedagógov** poskytne dodávateľ **zdarma.**

**ČL.III.**

**Cena a fakturácia**

* 1. Zmluvné strany sa dohodli na cene služieb uvedených v bode 2.2 **v sume ......... € s DPH** na jedného žiaka. Predpokladaná celková cena služieb je ............. € s DPH.
	2. Dohodnutá cena bude hradená odberateľom prevodom na účet dodávateľa na základe dodávateľom vystavených faktúr so splatnosťou 10 dní.
	3. Fakturácia sa uskutoční bezprostredne po ukončení lyžiarskeho kurzu podľa skutočného počtu detí, ktoré sa zúčastnili kurzu.
	4. Dodávateľ je platiteľom DPH.

**ČL.IV.**

**Povinnosti odberateľa**

* 1. Odberateľ je povinný poskytnúť dodávateľovi najmenej 10 dní pred začatím výcviku podrobný zoznam detí – účastníkov výcviku s údajmi o výške, váhe a veľkosti nohy pre pripravenie požadovaného výstroja, na základe elektronicky zaslanej tabuľky od dodávateľa a pokynov v nej uvedených.
	2. Odberateľ zodpovedá za deti počas celého kurzu s výnimkou času, ktorý budú deti tráviť s objednaným inštruktorom lyžovania, teda v presne dohodnutom čase s dodávateľom.
	3. Odberateľ v dostatočnom predstihu poskytne dodávateľovi menný zoznam všetkých účastníkov kurzu, aby ten mohol zabezpečiť ich dohodnuté poistenie u poisťovateľa.

**ČL.V.**

**Platnosť zmluvy**

5.1 Táto zmluva sa uzatvára na dobu určitú s účinnosťou odo dňa jej podpísania oboma zmluvnými stranami a platí do ukončenia realizácie lyžiarskeho výcviku, teda s najväčšou pravdepodobnosťou jej platnosť vyprší 28.2.2019.

5.2 Prolongácia platnosti zmluvy môže byť uskutočnená iba na základe písomnej dohody oboch zmluvných strán.

**ČL.VI.**

**Záverečné ustanovenia**

* 1. Vo veciach touto zmluvou neupravených platia ustanovenia obchodného zákonníka.

6.2 Táto zmluva je vyhotovená v dvoch rovnopisoch, z ktorých každá strana dostane jeden.

V ................., dňa ................... V Žiline-Budatíne, dňa ................

.............................................................. ....................................................................

 Dodávateľ Odberateľ